
         ROMÂNIA
JUDEŢUL BIHOR
MUNICIPIUL MARGHITA
             CONSILIUL LOCAL AL MUNICIPIULUI MARGHITA 


Proiect de hotărâre
privind aprobarea vânzării locuinţei de tip A.N.L. pentru tineri din Marghita, str. Pandurilor, nr. 25, bl. 4, et. 3, ap. 15,  identificat prin CF nr. 101256-C1-U15, cu o suprafață construită desfășurată de 92,27 mp și cota parte din terenul aferent locuinței în suprafață de 23 mp, către chiriașul Szőllősi Erzsébet
Analizând temeiurile juridice, respectiv:
-art. 10 din  Legea nr. 152/1998, republicată cu modificările și completările ulterioare, privind înfiinţarea Agenţiei Naţionale pentru Locuinţe, cu modificările și completările ulterioare ;
-  art. (19^2) din H.G. nr. 962/2001 privind aprobarea Normelor metodologice pentru punerea în aplicare a prevederilor Legii nr.152/1998 privind infiintarea Agenției Naționale pentru locuințe, republicată cu modificările și completările ulterioare;
- Legea nr. 85/1992, republicată cu modificările și completările ulterioare, privind vânzarea de locuințe și spații cu altă destinație construite din fondurile statului și din fondurile unităților economice sau bugetare de stat; 
- Ordonanța de urgență a Guvernului nr. 99/2006, cu modificările și completările ulterioare, privind instituțiile de credit și adecvarea capitalului;
- Legea nr. 227/2007, privind aprobarea Ordonanței de urgență a Guvernului nr. 99/2006 privind institutiile de credit și adecvarea capitalului;
- Ordonanța de urgență a Guvernului nr. 81/2003 privind reevaluarea și amortizarea activelor fixe aflate în patrimoniul instituțiilor publice, aprobată prin Legea nr. 493/2003, cu modificările și completările ulterioare;
- Ordinul Ministerului Economiei și Finanțelor nr. 3.471/2008, cu modificările și completările ulterioare, pentru aprobarea Normelor metodologice privind reevaluarea și amortizarea activelor fixe corporale aflate în patrimoniul instituțiilor publice; 
- Legea cadastrului şi a publicităţii imobiliare nr. 7/1996, republicată, cu modificările și completările ulterioare;
- Legea nr. 287/2009 privind Codul civil republicată, cu modificările și completările ulterioare; 
- Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare ;
- Legea nr. 351/2001 privind aprobarea Planului de amenajare a teritoriului naţional - Secţiunea a IV-a Reţeaua de localităţi, cu modificările și completările ulterioare; 
- Legea nr. 585/2003 pentru declararea ca municipiu a orașului Marghita, județul Bihor, 
-Regulamentul de vânzare a locuințelor pentru tineri destinate închirierii, construite și date în exploatare prin programele derulate de agenția națională pentru locuințe (A.N.L.), aprobat prin H.C.L. 46 din 28.02.2023.
- art. 129 alin. 2 lit. c si alin  6 lit. a , art. 139 lit. g din OUG  nr. 57/2019 pentru aprobarea Codului Administrativ, cu modificările și completările ulterioare ;

Ținând cont de:
- referatul de aprobare al primarului nr. 5389 din 15.05.2023 întocmit în calitate de inițiator al proiectului de hotărâre;
- raportul de specialitate nr. 5390  din 15.05.2023, întocmit în cadrul Serviciului Impozite și Taxe Localev- Compartimentul urmărire contracte;
Luând act de:
- cererea înregistrată cu nr. 1/2502/11.05.2023, prin care Szőllősi Erzsébet este de acord cu preţul locuinţei stabilit în Procesul verbal nr. 5317 din 12.05.2023 și solicită cumpărarea locuinţei ANL de la adresa Marghita, str. Pandurilor, nr. 25, bl. 4, et. 3, ap. 15,  identificat prin CF nr. 101256-C1-U15, cu o suprafață construită desfășurată de 92,27 mp și cota parte din terenul aferent locuinței în suprafață de 23 mp, cu plata în rate a prețului de vânzare-cumpărare pe o perioadă de 25 ani, locuinţă deţinută de Szőllősi Erzsébet în baza contractului de închiriere nr. 1/5033/ 26.09.2022; 
- Procesul verbal cu nr. 5317 din 12.05.2023 și Anexa nr. 1 la Procesul verbal cu nr. 5317 din 12.05.2023, prin care Comisia socială de analiză și soluționare a solicitărilor în vederea vânzării locuințelor construite în baza Legii 152/1998 privind înființarea Agenției Naționale pentru Locuințe, în urma analizei dosarului d-nei Szőllősi Erzsébet a constatat că aceasta îndeplineşte toate criteriile pentru a putea cumpăra unitatea locativă mai sus menţionată conform Legii nr. 152/1998, republicată cu modificările și completările ulterioare, privind înfiinţarea Agenţiei Naţionale pentru Locuinţe, îndeplinind condiția de expirare a minimum 6 ani consecutivi de la data încheierii primului contract de închiriere către Szőllősi Erzsébet și care stabilește prețul de vânzare al locuinței;
În temeiul prevederilor art. 139 alin. (2) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
Primarul Municipiului Marghita propune următorul 

 Proiect de hotărâre

Art. 1 Se aprobă vânzarea apartamentului de tip A.N.L. pentru tineri din Marghita, str. Pandurilor, nr. 25, bl. 4, et. 3, ap. 15,  identificat prin CF nr. 101256-C1-U15, cu o suprafață construită desfășurată de 92,27 mp și cota parte din terenul aferent locuinței în suprafață de 23 mp, către chiriașul Szőllősi Erzsébet, cu plata în rate pe o perioadă de 25 de ani a prețului de vânzare-cumpărare.
 
Art. 2  Vânzarea apartamentului identificat la art. 1 se va face cu plata în rate lunare, la valoarea de 189.252,81lei, la care se adaugă 1.892,52 lei ce reprezintă comisionul de 1% și prețul de vânzare al terenului aferent locuinței în valoare de 7.663,60 lei
 
Art. 3 La data încheierii contractului de vânzare- cumpărare, solicitantul va plăti un avans de minim 31,94%  din prețul de vânzare a locuinței, respectiv minim 60.443,88 lei, 1% din prețul de vânzare a locuinței reprezentând comisionul vânzător, respectiv 1.892,52 precum și 100% din prețul de vânzare al terenului,respectiv 7.663,60 lei,  restul va fi eșalonat în rate lunare egale.
 
Art. 4 Ratele vor fi plătite lunar, eșalonat pe o perioadă de 25 ani. Pentru neachitarea la termenul scadent a obligațiilor de plată, datorează majorări de întârziere 2% din cuantumul obligațiilor neachitate în termen, calculată pentru fiecare lună sau fracțiune de lună, începând cu ziua imediat următoare termenului de scadență și până la data stingerii sumei datorate inclusiv. În cazul neachitării a trei rate consecutive, contractul de vânzare-cumpărare se consideră încetat de drept, fără nicio altă formalitate, titularul contractului fiind considerat de drept în întârziere și având obligația de a preda locuința la data notificată
 
Art. 5 Ratele lunare cuprind o dobândă care acoperă dobânda de referință a BNR la care se adaugă 2 puncte procentuale. Dobândă calculată este de 9,00% fiind aplicată la valoarea rămasă de achitat. 
 
Art.6 Suma datorată se va plăti în numerar la casieria Primăriei Municipiului Marghita sau prin virament bancar. În cazul plății prin virament bancar contractul se va încheia după confirmarea achitării integrale a sumelor stabilite.
 
Art.7  Transferul dreptului de proprietate asupra locuinței și a terenului se produce după achitarea integral a prețului de vânzare.Odată cu dreptul de proprietate asupra locuinței se obține și dreptul de proprietate asupra cotelor-părți de construcții și instalații, asupra dotărilor care, prin natura lor, nu se pot folosi decât în comun.

Art.8 Se împuternicește primarul municipiului Marghita pentru semnarea contractului de vânzare-cumpărare la notar

Art.9 Prezenta hotărâre se comunică cu :   Instituția Prefectului Județul Bihor, Primarul Municipiului Marghita, Compartimentul  de urmărire contracte din cadrul aparatului de specialitate al primarului, doamnei Szőllősi Erzsébet, spre afișare pe site-ul instituţiei www.marghita.ro




Inițiator proiect:
Primarul Municipiului Marghita
Marcel-Emil SAS-ADĂSCĂLIȚII
Avizează pentru legalitate:
Secretarul general al Municipiului Marghita
Cornelia DEMETER

